Нобэ
ЦIыхум и хуитыныгъэхэм я дунейпсо махуэщ
Нобель и махуэщ. Нобель и саугъэтхэр Стокгольмрэ (Швецие) Ослэрэ (Норвегие) щратыж ахэр зыхуагъэфэщахэм.
Дыгъэгъазэм и 10 — 13-хэм Москва щызэхэтынущ щIэныгъэ, техникэ, егъэджэныгъэ IэнатIэхэм зыщыIууэ гугъуехьхэм ятеухуа ХVII дунейпсо зэхуэс.
Урыс усакIуэ, «Современник», «Отечественные записки» журналхэм я редактор Некрасов Николай къызэралъхурэ илъэси 192-рэ ирокъу.
Физико-математикэ щIэныгъэхэм я доктор, КъБКъУ-м и профессор, ЩIДАА-м и академик Лафыщ Мухьэмэд и ныбжьыр илъэс 77-рэ ирокъу.
Медицинэ щIэныгъэхэм я доктор, КъБКъУ-м и профессор Былымгъуэт Борис и ныбжьыр илъэс 75-рэ ирокъу.
Уэрэдус, КъБР-м гъуазджэхэмкIэ щIыхь зиIэ и лэжьакIуэ Согуэ Данил и ныбжьыр илъэс 74-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. ЩIыIэр махуэм 1 градус, жэщым градуси 4 — 2 щыхъунущ.
